open-index/open-wikipedia-markdown huggingface dataset:
Herman Foss’ gate (Oslo)

::*Se [[Herman Foss' gate|pekerside]] for flere forekomster av Herman Foss' gate.*

**Herman Foss' gate** (1-29, 2A-26B) er en gate på Ila i bydel St. Hanshaugen i Oslo. Gaten er cirka 300 meter lang  og går fra Brandts gate nær parken St. Hanshaugen til Ilagata der den munner ut i Evald Ryghs plass. 

Navnet fikk den i 1874 etter oberstløytnant, statsråd og medlem av konstitusjonskomiteen og den norsk-svenske unionskomité Herman Foss (1790–1835).

De fire og fem etasjers gårdene på vestsiden av gaten stammer fra 1890-tallet og lå nokså alene i strøket frem til Ila skole ble bygget på østsiden av gaten i 1916. Bak nr. 12-22 ligger gårder i rekke nr. to (bakgårder) med nr. 12B osv.

Mellom Fredrik Petersens gate og Elias Blix' gate ligger Ila skole langs gaten. Gården på østsiden nærmest Evald Ryghs plass (nr. 21-29) er en del av Ilakomplekset som ble bygget sent på 1920-tallet. 

*Christiania vaabenøvelsesforening* anla en skytebane på Iversløkken (fellesnavn på flere løkker nord for Gamle Aker kirke) i 1860, omtrent der dagens Herman Foss' gate går i dag. Skytebanen måtte flyttes til Gressholmen i 1864 da naboene nede ved Maridalsveien klaget over kulene som ble liggende i gaten.

Idrettslaget Frigg ble opprinnelig stiftet som en gutteklubb i Herman Foss' gate i 1904.

Tre snublesteiner er nedlagt utenfor nr 10, der den jødiske enken Sarah Selikowitz og døtrene hennes, Hannah Selikowitz og Frida Krømer ble hentet 26. november 1942 og sendt til Auschwitz, der de ble drept i gasskammer ved ankomsten 1. desember.

## Referanser


## Litteratur
*  

## Eksterne lenker
* Oslo kommunes bydelsoversikt
8. SS Kavaleridivisjon «Florian Geyer»

**8. SS Kavaleridivisjon «Florian Geyer»** (tysk **8. SS-Kavallerie-Division „Florian Geyer“**) var en kavaleridivisjon i Waffen-SS under andre verdenskrig.

Styrken varierte mellom ca. 9&nbsp;000 og 13&nbsp;000 mann. Rundt 40% av soldatene var Volksdeutsche fra Transilvania og Banat.

Det var først i mars 1944 at avdelingen fikk navn etter den tyske ridderen og diplomaten Florian Geyer (1490–1525) som blant annet ledet *Schwarzer Haufen* («Svarte hopen»), en avdeling på mellom 8&nbsp;000 – 10&nbsp;000 mann bestående av leiesoldater og bønder fra Odenwald under Den tyske bondekrigen.

## Utplassering

Divisjonen ble opprettet sommeren 1941 og tjenestegjorde i Polen (mars til september 1942), ulike steder på Østfronten (sørlig og sentrale sektor) i tiden (september 1942 til desember 1943) hvor den blant annet deltok i nedkjempingen av oppstanden i Warszawagettoen, i Tsjekkoslovakia og Polen (desember 1943 til april 1944) og ble til slutt nedkjempet av Den røde armé i Budapest i Ungarn i februar 1945.

Allerede da divisjon var nyetablert, ble den hurtig sent til Østfronten og deltok i kamper ved  Rzjev- og Orjol-sektorene i det sentrale Russland fram til våren 1943. Divisjonen ble da flyttet til områdene rundt Babrujsk i Belarus hvor de hadde ansvar for den interne sikkerheten og anti-partisanvirksomhet fram til september 1943 da divisjonen igjen ble sendt til det sørlige frontavsnittet og deltok i det tyske tilbaketoget til Dnepr.

Divisjonen ble deretter sent til Ungarn i oktober 1943, hvor panserjeger- og stormbataljonene ble slått sammen i en rekognoseringsbataljon. Etter denne reorganiseringen ble divisjon utplassert i Kroatia, men vendte tilbake til Ungarn i april 1944 og deltok i kampene i Transilvania etter at fronten i Romania hadde brutt sammen.

Divisjonen ble fanget i Budapest sammen med andre tyske Waffen-SS-enheter da Den røde armé omringet byen i desember 1944. Divisjonen ble her involvert i harde nærkamper mann mot mann og fra hus til hus. I disse kampene ble divisjonen utslettet og da den russiske beleiringen var over var det bare 800 mann av de opprinnelige  tyske soldatene som var i byen som kom tilbake til tyske linjer. 

## Litteratur
*Charles Trang: ''Florian Geyer Division'', 2000, ISBN 2-84048-141-3
Ferrari Tipo 815

**Tipo 815** var den første bilen Enzo Ferrari designet og bygget, men fordi han var bundet av kontraktsbetingelser etter å ha forlatt Alfa Romeo kunne han ikke kalle bilen Ferrari. I stedet startet han et selskap under navnet AAC (Auto Avio Costruzioni), og gav bilen navnet AAC Tipo 815, et navn bilen fikk fordi den var utstyrt med en åttesylindret, 1,5 liters motor. Bilen gav forhåpninger etter Mille Miglia-løpet i 1940, da to 815-modeller deltok kjørt av Lotario Rangoni/Enrico Nardi og Alberto Ascari/Giuseppe Minozzi, men begge bilene brøt sammen og kom ikke i mål. Ascaris bil ble solgt til føreren Enrico Beltrachini, og dukket opp igjen etter andre verdenskrig, mens Rangonis bil ble vraket i 1958 etter å ha blitt gitt til Lotarios bror, Rolando. Den eneste eksisterende 815 i dag er chassisnummer 815/021.

AAC 815 ble hovedsakelig bygget av komponenter fra Fiat, og både motor og chassis var fra Fiat 508 C Balilla 1100. Karosseriet ble utviklet av Carrozzeria Touring, som skulle komme til å jobbe mye for Ferrari de kommende år, og ble bygget med lange, svulmende linjer med integrerte skjermer. Motoren var moderne for sin tid, med én overliggende kamaksel og to ventiler per sylinder. En firetrinns manuell girkasse var integrert med motorblokken. Fire Weber 30DR2 forgassere ble montert, og gav en effekt på 72 hk (54&nbsp;kW) ved 5.500 o/min, noe som gjorde at den lette (625&nbsp;kg) bilen hadde en toppfart på nesten 170&nbsp;km/t.

## Kilder
* 
*
Tonhalle

**Tonhalle** var en konsertsal i München i Tyskland. Den ble reist som «Kaim-Saal» etter Franz Kaim som var grunnlegger av  «Kaim'sches Philharmonisches Orchester», siden 1924 «Münchner Philharmoniker». Bygningen ble omdøpt til «Tonhalle» i 1905. Den ble ødelagt av bomber i 1944.

Gustav Mahlers Das Lied von der Erde ble urframført i Tonhalle 20. november 1911.
Henry A. Wallace

**Henry Agard Wallace** (født 7. oktober 1888 i Orient, død 18. november 1965 i Danbury) var en amerikansk demokratisk politiker. Han var landbruksminister 1933–1940, visepresident 1941–1945 og handelsminister 1945–1946. Han var kjent for sine venstresympatier.

Han ble uteksaminert fra Iowa State College i 1910, og var redaktør i tidsskrifter om jordbruk før han begynte sin politiske karriere.

Da president Franklin D. Roosevelt gikk inn i sin 4. periode som president ble Wallace erstattet av Harry S. Truman som visepresident. Grunnen til dette var at Roosevelts helse var dårlig, og demokratene ønsket en annen som visepresident (og etterfølger til presidentembedet) dersom han skulle dø før perioden hans var omme. Dette var fordi Wallace ble ansett som litt for liberal, og av enkelte også upålitelig.

Wallace ble i stedet utpekt til handelsminister i 1945. Han ble avskjediget fra den posten i september 1946 av Truman, som nå hadde overtatt etter den avdøde Roosevelt, da Wallace var motstander av den nye regjeringens harde linje mot Sovjet. Noen dager tidligere, den 12. september, hadde Wallace også holdt en oppsiktsvekkende tale i Madison Square Garden der han ga et helt annet syn på hvordan politikken overfor Sovjet skulle bedrives enn det utenriksministeren James F. Byrnes sto for. Truman hadde lest deler av talen og godkjent den på forhånd. Presidenten følte seg derfor ganske skamfull for måten han hadde håndtert hendelsen på.

Wallace stilte opp som presidentkandidat ved valget i 1948 for antikrigspartiet Progressive Party, men endte opp med bare 2,4&nbsp;% av stemmene.

## Referanser


## Litteratur
* Culver, John C.; Hyde, John (2002). *American Dreamer: The Life and Times of Henry A. Wallace*.
* Markowitz, Norman D. (1973). *The Rise and Fall of the People's Century: Henry A. Wallace and American Liberalism, 1941–1948*.
* Maze, John Maze; White, Graham (1995). *Henry A. Wallace: His Search for a New World Order*. University of North Carolina Press.
* Schapsmeier, Frederick H. (1968). *Henry A. Wallace of Iowa: the Agrarian Years, 1910–1940*.
* Schapsmeier, Edward L.; Schapsmeier, Frederick H. (1970). *Prophet in Politics: Henry A. Wallace and the War Years, 1940–1965*.
* Schmidt, Karl M. (1960). *Henry A. Wallace, Quixotic Crusade 1948*.
* White, Graham; Maze, John (1995). *Henry A. Wallace: His Search for a New World Order*.
* Walker, J. Samuel Walker (1976). *Henry A. Wallace and American Foreign Policy*.

## Eksterne lenker
* 
*
St. Olav kirke

**St. Olav kirke** kan vise til:

## Katolske domkirker
*St. Olav domkirke (Oslo)
*St. Olav domkirke (Trondheim)

## Katolske kirker
* Olavskirken i Tønsberg, (ruin), Tønsberg i Norge
* Olavskirken ruin, Bamble i Norge
* St. Olav kirke (Jyväskylä), i Finland
* St. Olav kirke (Tønsberg), i Norge
* St. Olaf Church (Bountiful), i USA
* St. Olaf Church (De Forest), i USA
* St. Olaf Church (Eau Clare), i USA
* St. Olaf Church (Elbow Lake), i USA
* St. Olaf Church (Minneapolis), i USA
* St. Olaf Church (Norge), i USA
* St. Olaf Mission (Eriksdale), i Canada
* St. Olaf Mission (Hope), i USA
* St. Olaf Kirche, i Hamburg-Horn i Tyskland
* St. Olof kyrka (Sundsvall), i Sverige
* St. Olav kapell (Voss), i Norge
* St. Olav kapell (Stiklestad), i Norge

## Ikke-katolske kirker
* Den norske sjømannskirken (London) kalles St. Olavs kirke
* Hellige Olavs kapell, på Stiklestad (russisk ortodoks)
* St. Olafs kirke i Balestrand i Sogn. (anglikansk)
* Sct. Olav kirke, på Bornholm i Danmark (luthersk)
* St. Olaf Church (Bude), i England (anglikansk)
* St. Olave Church (Exeter), i England (anglikansk)
* St. Olave Church (Fritwell), i England (anglikansk)
* St. Olave Church (Shorwell), i England (anglikansk)
* St. Mary with St. Olave Church, i London i England (anglikansk)
* St. Olave Church (London EC2), i England (anglikansk)
* St. Olave Church (London N4), i England (anglikansk)
* St. Olave Church (London SW16), i England (anglikansk)
* St. Olave Church (London EC3), i England (anglikansk)
* St. Olave Church (Louth), i England (anglikansk)
* St. Olave Church (York), i England (anglikansk)
* Oleviste kirik, i Estland
* St. Olavs kyrka (Vormsi), i Estland (luthersk)
* St. Olavs kyrka (Sastamala), i Finland (luthersk) 
* St. Olav Church (Serampore), i India (opprinnelig luthersk)
* St. Olav Church (Ramsey), på Man (anglikansk)
* Sankt Olavs kirke (Österlen), Österlen i Skåne
* St. Olof kyrka (Dingtuna), i Sverige (luthersk)
* St. Olof och Uppståndelsens kapell, i Lund i Sverige (luthersk)
* St. Olof kyrka (Visby), ruin på Gotland (opprinnelig katolsk, deretter luthersk)
* St. Olaf Church, i Texas, USA (luthersk)
Fylkesvei 326 (Møre og Romsdal)

**Fylkesvei 326 i Møre og Romsdal** gikk mellom Torvikneset og Skei i Surnadal. Veiens lengde var 13,7&nbsp;km.

2019 ble strekningen mellom Naustmyra og Skei del av fylkesvei 6152, sammen med fylkesvei 327, strekningen mellom Naustmyra og Torvika fikk nytt nummer fylkesvei 6154.

## Kommuner og knutepunkter

*Endepunkt Torvika
*Surna kai

* Industrivegen fra Naustmyra mot  Sylte (2,2&nbsp;km)

*Surnadalsøra

* Høgskulebakkan fra Skei mot  Lykkjeeidet (ca. 200 m), og mot  Betna i Halsa

## Referanser


## Eksterne lenker
* Vegvesenets vegkart 
* Vegliste Møre og Romsdal
Elprice

**Elprice AS** var et norsk selskap med forretningskontor i Fyllingsdalen. Holta Invest kjøpte i november 2008 98% av aksjene i selskapet fra Aston Holding AS som er eid av Erlend Bruvik. Holta Invest eier fra før Deal.no. Aston Holding har vært holdingselskap for en kjede av forhandlere av forbrukerelektronikk og elektriske husholdningsapparater. I 2005 ble markedsandelen stipulert til 4%. Selskapet har hatt stor vekst de siste årene og forventes i 2008 å omsette for nærmere 1 milliard kroner (ex mva). Totalmarkedet ble i 2006 stipulert til 28 milliarder kroner.

Selskapet har 25 utsalg i Norge, i hovedsak lokalisert i Hordaland, Rogaland og i Oslofjord-området, samt nettbutikken elprice.no. Utsalgene skiller seg ut ved at de hovedsak ikke stiller ut varene i butikken, men at varene som finnes på lager presenteres på egne produktark. På den måten kan Elprice ha et stort vareutvalg uten å ha store butikker. De hadde i 2008 200 ansatte og 760 millioner kroner i omsetning, hvorav 140 på internett.
 
Elprice har flere ganger vært klaget inn for forbrukerombudet. Elprice har vært beskyldt for villedende markedsføring og utsendelse av produkter som ikke samsvarer med oppgitte data.

I 2011, gikk et av eierselskapene til Elprice konkurs. Det var samtidig bare 4 utsalg igjen, av de 25 totale utsalgssteder.

## Historie
I 1997 solgte familien Bruvik butikkjeden Bonus Elektro som var grunnlagt av og kontrollert av Johs Bruvik, til Expert ASA (nåværende Power Norge AS). Erlend Bruvik avtalte karantene i fra bransjen i 3 år med kjøperne. Da karantenen gikk ut i 2000 startet han nytt selskap i samme bransje. I de første årene utviklet selskapet seg rolig. Erlend Bruvik var mest opptatt med det internettbaserte verdipapirforetaket Stocknet. I 2004 ble Stocknet solgt til konkurrenten Nordnet og Erlend Bruvik tok umiddelbart en aktiv rolle i å utvikle selskapet.

## Referanser


## Eksterne lenker
* Nettbutikk Elprice.no 

* Om forretningstidéen
Fylkesvei 6156

**Fylkesveg 6156** går mellom Hamnes og Øye i Surnadal.

Frem til 2019 hadde veien betegnelsen fylkesvei 328 (Møre og Romsdal).

## Kommuner og knutepunkter

## Referanser




## Eksterne lenker
* Kartverkets norgeskart
* Vegvesenets vegkart 
*
Fylkesvei 6164

**Fylkesvei 6164** går mellom Mjohølkrysset og Bolmen i Rindal.

Før Rindal kommune ble overført fra Møre og Romsdal til Trøndelag 1. januar 1019 hadde veien betegnelsen fylkesvei 340 (Møre og Romsdal).

## Kommuner og knutepunkter

## Referanser


## Eksterne lenker
* Vegvesenets vegkart 
*
Fylkesvei 343 (Møre og Romsdal)

**Fylkesvei 343 i Møre og Romsdal** gikk mellom fylkesgrensen ved Østbø og Tiset i Rindal. Veiens lengde var 12,7&nbsp;km.

Da Rindal kommune ble overført til Trøndelag 1. januar 2019 ble veien del av fylkesvei 6170.

## Kommuner og knutepunkter

* (Trøndelag) Lomunddalsveien fra Østbø mot  Øyasæter i Orkdal
* Rørdalsvegen fra Lomundsjøen til Høgholten (8,6&nbsp;km)
* Rørdalsvegen fra Høgholten til Lomundsjøen
* Rindalslina fra Tiset mot  Storås i Meldal, og mot  Skei i Surnadal

## Eksterne lenker
* Vegvesenets vegkart
Erlend Bruvik

**Erlend Bruvik** (født 30. april 1968 i Bergen) er en norsk gründer og investor. Han er utdannet sivilingeniør, siviløkonom, Master of business administration. Mest kjent er han for suksess med internettselskapet Stocknet som ble etablert i 1999, og hvor han var eier og styreleder. I 2004 ble det klart at Stocknet hadde brutt Lov om verdipapirhandel og benyttet midler tilhørende klienter på en uriktig måte. Som en konsekvens av dette tvang Kredittilsynet Erlend Bruvik til å selge selskapet sitt til konkurrenten Nordnet. 

Etter perioden med Stocknet har Erlend Bruvik fortsatt med sine mange virksomheter innenfor finans og IT, blant annet gjennom StockLink. I mange år var det konkurransen med store selskaper som Expert og Elkjøp igjennom Elprice som var den viktigste investeringen. Elprice ble i 2008 solgt og Bruvik trakk seg ut av forbrukerelektronikk.

I årene etter har Bruvik jobbet med selskapene Marketmind og Netpower. Marketmind leverer IT-løsninger til finansmarkedet, mens Netpower leverer skreddersøm-prosjekter, nettbutikker, avvikssystemer og CRM til norske kunder.

I tillegg til egne investeringer har Bruvik roller og styreverv i flere selskaper, hovedsakelig innenfor IT.

Bladet ''Kapital'' vurderte formuen hans i 2007 til 540 millioner kroner, opp fra 420 millioner kroner i 2006.

## Referanser
Fylkesvei 6902

**Fylkesvei 6902 (Fv6902)** går mellom Stiklestad og Kråg i Verdal kommune.

Før Trøndelag fylke ble opprettet 1. januar 2018 hadde veien betegnelsen Fylkesvei 163 (Nord-Trøndelag).

## Kommuner og knutepunkter

## Eksterne lenker
* Vegvesenets vegkart 
*
Islands demokrati

**Islands demokrati** er et av de eldste i Europa. Etter at Norge og Danmark skilte lag i  1814, lå Island fortsatt under Danmark.  Før var det under Norge. Alltinget fikk i 1874 lov til å gi lover. Ikke før i 1918 ble Island selvstendig, men den danske kongen var likevel konge på Island. Fra da ble Island en demokratisk stat. Under 2. verdenskrig hadde Tyskland makta i Danmark mens britene var på Island. Det vil si at forbindalsene mellom Island og Danmark ble brutt. I 1944 erklærte Island seg som en helt egen stat, uten danskekongen. Folket stemte over hvor godt de likte det; 97&nbsp;% stemte ja. Island ble en republikk etter det.
Selvtekt

**Selvtekt** er betegnelsen på at en person hevder sine rettigheter på egen hånd uten å gå veien om myndighetene, for eksempel politiet eller sivil rettspleie. Ved selvtekt befinner en seg ikke i en nødssituasjon. Begrepet avgrenses derfor mot nødrett og nødverge.

Lovligheten av selvtekt varierer fra land til land.

## Danmark
Selvtekt er ulovlig i Danmark, da selvtekt ødelegger rettssikkerheten ved at en part i saken tildeler en vilkårlig, og typisk ikke lovlig, straff, i stedet for å la skyldspørsmålet, samt dom og straff avgjøres ved en domstol av en objektiv myndighet regulert av loven.

Straffeloven §&nbsp;294 regulerer selvtekt, og sier «*Den, som ulovligt tager sig selv til rette, straffes med bøde.*» Da selvtektsmannen dog ofte begår andre straffbare handlinger, såsom vold eller innbrudd, er det typisk disse forhold som blir straffet, og paragrafen er derfor sjelden i bruk.

## Norge
Som utgangspunkt etter norsk rett er ikke selvtekt lovlig, rettshåndhevelse skal utøves av offentlige myndigheter, ikke private. Dette innebærer ikke direkte at selvtekten er straffbar, skal den være det må den rammes av et straffebud. Det er likevel åpnet en viss adgang for ellers straffbar selvtekt på ulovfestet grunnlag, da som en straffrihetsgrunn. Selvtekt kan være aktuelt der det vil være urimelig å forvente at den som er krenket skal måtte vente på at myndighetene skal gripe inn. Sentralt i vurderingen av om selvtekten skal føre til straffrihet eller ikke er om selvtekten etablerer en nyordning eller om den gjenoppretter en tidligere tilstand. I det sistnevnte tilfellet vil man i større grad kunne akseptere selvtekten. Et typisk eksempel på dette vil være eieren som tar tilbake eiendelene sine fra en tyv når denne påtreffes. I den nye straffeloven er selvtekt lovfestet som en straffrihetsgrunn. Bestemmelsen bygger på den rettstilstanden som er utviklet i rettspraksis.

## Referanser
3 fluer i en smekk

***3 fluer i en smekk***  (også kjent som ***3 fluer***) var et norsk magasin- og humorprogram som gikk på TVNorge fra 1996 til 1997 med Sturla Berg-Johansen som programleder. Programmet gikk på fredagskveldene og kan beskrives som en varieté. En rekke kjendiser gjestet programmet.

## Konsept
I tillegg til en komiserie med en halvtimes varighet inneholdt programmet flere ulike innslag, blant annet de faste innslagene «*Bomtur – gal sjåfør til rett tid*», som var et «skjult kamera»-innslag med komikerne Rigmor Galtung, Atle Antonsen, Kristopher Schau og Toni Usman som taxisjåfører. En annen fast del hadde tittelen «Ingen kommentar». Ellers bød programmet på parodier, sketsjer, musikk og div andre overraskende innslag. 

Komiseriene *[[Handel og vandel]]* og *[[Bare når jeg ler]]* ble sendt som en separat del av programmet. 

Fra 1997 forsvant komiserien fra programposten. Sendetiden ble dermed redusert til 50 minutter.

## Seertall
Seertallene lå fra ca 120 000 til 170 000.

## Referanser
Opel Speedster

**Opel Speedster** er en toseters roadster produsert av Lotus for bilprodusenten Opel mellom 2001 og 2005. Modellen ble også solgt under navnet **Vauxhall VX220** i England. I tillegg var enkelte biler utstilt i Sør-Korea med Daewoo-logoer, uten at noen biler ble solgt under dette navnet. Speedster er bygget på den samme plattformen som Lotus Elise, og anses som en søstermodell av denne. Bilene karakteriseres ved høye ytelser og gode kjøreegenskaper, og er hovedsakelig laget av aluminium.

Ved lanseringen var modellen utstyrt med GMs 2.2&nbsp;L 16-ventilers **[[GM Ecotec (motor)|Ecotec L61]]**-motor, som leverte en effekt på 147&nbsp;hk (108&nbsp;kW). Fra 2003 ble den også tilgjengelig med en 2.0&nbsp;L turboladet utgave, som leverte en effekt på 200&nbsp;hk (147&nbsp;kW). Takket være bilens lave vekt kunne turboutgaven oppnå en topphastighet på 242 km/t, og akselerere fra 0-100 km/t på 4.9 sekunder.

Bilen var med i videospillene Forza Motorsport, Need for Speed: Hot Pursuit 2, Gran Turismo 3, Gran Turismo 4, Gran Turismo 5, Gran Turismo 6 og Sega GT 2002.

## Se også
* Opel GT
* Lotus Elise

Ble kun produsert i 7000 utgaver, alle bilene ble nummerert med sitt produksjonsnr i rekken.
Alliance Party of Northern Ireland

The **Alliance Party** er et liberalt parti i Nord-Irland, dannet den 21. april 1970 av avhoppere fra the Ulster Unionist Party.

Det ble dannet av tilhengere av the New Ulster Movement, en sentrumsgruppe innen Unionistpartiet, som ikke lenger ville nøye seg med å være en pressgruppe innen dette partiet. 

En av politikerne for dette partiet er Anna Lo, den første fra en etnisk minoritet til å bli medlem av det nordirske parlament.

## Referanser


## Eksterne lenker
* 
*
Glock 36

**GLOCK 36** er en pistol fra den østerrikske våpenprodusenten GLOCK i kaliber .45 ACP.

Pistolen er GLOCKs første i «slimline»-serien. Pistolen er identisk til GLOCK 30, men har en smalere ramme. Dette er mulig fordi pistolen har ett-rads magasin hvor patronene ligger en i bredden, i motsetning til andre GLOCK-modeller hvor patronene ligger annenhver i sikk-sakk. 

Hensikten med den smale modellen er å lettere kunne skjule våpenet for de som ønsker å bære våpenet slik, og allikevel ha det kraftige .45 ACP kaliberet. Annen fordel med den smalere rammen er at den passer bedre i mindre hender. Ulempen er at magasinet kun tar 6 patroner, mens GLOCK 30 tar 10. 

Pistolen ligger størrelsesmessig mellom GLOCK 19 (kompakt-serien) og GLOCK 26 (subkompakt-serien). GLOCK 36 og GLOCK 30 har begge originalt grepsforlenger på magasinet, noe andre GLOCK pistoler ikke har.
6 × 70

***6 × 70*** er et norsk musikkprogram som gikk på NRK sommeren 1996. Programmet tok i hovedsak for seg musikk fra andre halvdel av 1970-tallet og ble derfor kategorisert som et "retro-program". Kjente norske musiker ble invitert til å gjenskape musikken fra 1970-årene. Ole Jørgen Grønlund var programleder.

Serien ble i 2002 etterfulgt av musikkprogrammet *[[Retro (TV-serie)|Retro]]*.

## Referanser


## Eksterne lenker
*Serien på NRK Nett-TV
*
Joel Lindpere

**Joel Lindpere** (født 5. oktober 1981) er en estisk fotballspiller som har spilt for Tromsø Idrettslag, men som siden 2014 spiller for FC Baník Ostrava i Tsjekkia

Han spilte for Flora Tallinn før han ankom Tromsø etter 2006-sesongen, og er venstrekant på det . Han har 45 landskamper for Estland. Lindpere spiller venstre midtbane både på klubblaget og landslaget. Etter 2009-sesongen forlenget Tromsø ikke kontrakten med Lindpere. I januar 2010 ble han klar for Red Bull New York.

Lindpere har tidligere også spilt for FC Valga, Lelle og CSKA Sofia. 

## Referanser


## Eksterne lenker
* 
* Joel Lindpere på TILs nettsider
Fylkesvei 6906

**Fylkesvei 6906 (Fv6906)** går mellom Lyngåsen og Leira i Verdal kommune

Før Trøndelag fylke ble opprettet 1. januar 2018 hadde veien betegnelsen Fylkesvei 165 (Nord-Trøndelag).

## Kommuner og knutepunkter

## Eksterne lenker
* Vegvesenets vegkart 
*
Giro d’Italia 2007

Den 90. utgaven av sykkelrittet **[[Giro d'Italia]]** ble arrangert i tidsrommet 12. mai &ndash; 3. juni 2007. Rittet var i alt 3442 kilometer, og gikk innom Frankrike og Østerrike.

For 11. år på rad ble det italiensk seier; Danilo Di Luca vant sammenlagt foran Andy Schleck. Alessandro Petacchi fikk fem etappeseire, Danilo Di Luca og Stefano Garzelli to hver.

22 lag var på startstreken; alle ProTour-lagene med unntak av Unibet.com, og tre profesjonelle kontinentallag – Ceramica Panaria-Navigare, Tinkoff Credit Systems og Acqua & Sapone. 

Thor Hushovd (Crédit Agricole) og Kurt Asle Arvesen (CSC) var Norges representanter i rittet. Hushovd nøyde seg med to andreplasser før han gav seg på 12. etappe, mens Arvesen vant den 8. etappen.

## Etappene
: *Se også [[Etappene i Giro d'Italia 2007]]*

## Trøyene dag for dag

## Sammenlagt

## Poengkonkurransen

## Klatrekonkurransen

## Ungdomskonkurransen

## Lagkonkurransen
*Den tradisjonelle lagkonkurransen der tidene til lagenes tre beste ryttere på hver etappe blir lagt sammen for å kåre en vinner.*

## Super-lagkonkurransen
*En poengkonkurranse for lag. De 20 beste rytterne på hver etappe blir premiert fra 20 poeng til bestemann til 1 poeng til nummer 20. Til slutt blir alle poengene lagt sammen, og det laget med mest poeng vinner konkurransen.*

## Se også
* Etappene i Giro d'Italia 2007
* Liste over utøvere i Giro d'Italia 2007

## Eksterne lenker
* 
* Oversikt over etappene på Google Earth
Henry David Inglis

**Henry David Inglis **(født 1795 i Edinburgh, død 20. mars 1835) var en skotsk reisende og forfatter, som skrev reiseskildringer, til dels under pseudonymet **Derwent Conway**. Han foretok blant annet en reise i Norge og Sverige i 1820-årene, beskrevet i boken *Narrative of a Journey through Norway, Part of Sweden and the Islands of Denmark* (1826).

## Bibliografi (utvalg)
* *Narrative of a Journey through Norway, Part of Sweden and the Islands of Denmark* (1826) 
* ''Solitary Walks in Many Lands'' (1828) 

## Referanser


## Eksterne lenker
* Significant Scots, betydelig skotter
Silverstone Circuit

**Silverstone Circuit** er en bilbane som ligger ved landsbyen Silverstone i England. Banen er mest kjent som vert for Storbritannias Grand Prix, som ble arrangert der for første gang i 1948. Etter dette har løpet tidvis blitt arrangert på Brands Hatch og Aintree Racecourse, men siden 1987 har Silverstone permanent vært arrangør for løpet.

Banen er veldig publikumsvennlig, men den er kjent for at det er vanskelig å komme til pga. mye trafikk. Været er også ganske ustabilt i dette området, og banen er en av de kaldeste banene i hele Formel 1-sirkuset. 

Banen er anlagt på tomten til en tidligere flybase som ble brukt av Royal Air Force under andre verdenskrig, og de første løpene ble arrangert på selve flystripen. Senere har det blitt anlagt en egen bane rundt flystripen

## Eksterne lenker
*
Fylkesvei 6886

**Fylkesvei 6886 (Fv6886)** går mellom Rinnleiret og Høgskott i Levanger kommune.

Før Trøndelag fylke ble opprettet 1. januar 2018 hadde veien betegnelsen fylkesvei 133 (Nord-Trøndelag).

## Kommuner og knutepunkter

## Eksterne lenker
* Kartverkets norgeskart
* Vegvesenets vegkart 
*
Gerhard Meldahl

**Hans Gerhard Colbjørnsen Meldahl** (født 5. oktober 1815 i Rollag i Numedal, død 25. desember 1877) var en norsk jurist og politiker. Han var Norges justisminister 1861–1863, 1864–1866, 1867–1869, 1870–1871 og 1872–1874, derimellom medlem av statsrådavdelingen i Stockholm 1863–1864, 1866–1867, 1869–1870 og 1871–1872. Han var innvalgt på Stortinget fra Trondhjem og Levanger 1854–1858 og Trondhjems ordfører 1859.

Meldahl var byfogd, stiftsoverrettsjustitiarius i Trondhjem 1857–1859 og høyesterettsjustitiarius 1874–1877.

## Oppvekst
Foreldrene var Herman Colbjørnsen Meldahl (1777-1831) og Nicoline Cathrine f. Feldtman (1783-1839). Faren var res. kapellan i Rollag fra 1812 til 1819 og sokneprest i Hjartdal fra 1819 til 1828, men endte sine embetsplikter i Land. Gerhard hadde også en bror, som het Magnus.

## Karriere
Han ble utnevnt til æresdoktor ved Uppsala universitet i 1877.

## Referanser


## Eksterne lenker
*
Affæren Anders Jahre

***Affæren Anders Jahre*** er en norsk dramaserie som gikk på NRK i 1991. Dramaseriens omhandlet to etterforskeres jakt på skipsreder Anders Jahres skjulte formue i utlandet. Serien var basert på Alf R. Jacobsens bok ''Eventyret Anders Jahre. 

Rollen som Jahre ble spilt av Per Christensen, mens rollen som Endre Dinesen ble spilt av Reidar Sørensen. Andre sentrale roller ble spilt av Nils Ole Oftebro og Ingrid Vollan. Regi var ved Tore Breda Thoresen og manus ved Lars Borg, Alf R. Jacobsen og Breda Thoresen. Hilda Lundgreen Olsen var dramaturg.

## Handling
En sommerdag i 1951 banker to unge etterforskere fra Handelsdepartementes kontrollkontor på døra hos skipsreder Anders Jahre. Gjennom etterforskeren Endre Dinesen, fullmektig ved kontrollkontoret, får seerne følge en av de mest oppsiktsvekkende økonomisaker i norsk etterkrigstid.

## Om serien
Serien vakte harme i enkelte kretser. Spesielt gikk Jahres nære medarbeider, Bjørn Bettum, hardt ut mot serien som han kalte «usann, falskt, ufullstendig og misvisende»

## Referanser


## Eksterne lenker
* Serien på NRK Nett-TV
*
Livermorium

**Livermorium** er et kunstig fremstilt radioaktivt grunnstoff. Det har det kjemiske symbolet **Lv** og atomnummer 116. Stoffet hadde inntil 31. mai 2012 det midlertidige navnet ununhexium, og kjemisk symbol Uuh.

## Historie
Spor av livermorium ble først oppdaget 19. juli 2000 av forskere ledet av Jurij Tsolakovitsj Oganessian på *[[Joint Institute for Nuclear Research]]* i Dubna, Russland etter å ha fusjonert 248**Cm** (curium) med 48**Ca** (kalsium). Funnet av isotopene 296**Lv** og 293**Lv** ble offentliggjort i desember samme år: 
:\,^{48}_{20}\mathrm{Ca} + \,^{248}_{96}\mathrm{Cm} \to \,^{296}_{116}\mathrm{Lv} ^{*} \to \,^{293}_{116}\mathrm{Lv} + 3\,^{1}_{0}\mathrm{n}
Ytterligere to atomer ble rapportert fremstilt ved det samme instituttet i april/mai 2001. Forskergruppen gjentok eksperimentet i april-mai 2005 og registrerte 8 atomer av 293**Lv**, og så også spor av 292**Lv** for første gang.

IUPAC/IUPAP *Joint Working Party* (JWP) bekreftet i 2012 Dubna-Livermore-forskernes fremstilling av grunnstoff nummer 114 og 116, og godkjente de foreslåtte navnene og kjemiske symbolene.
Livermorium er oppkalt etter Lawrence Livermore National Laboratory i USA. Stoffet er også kjent som eka-polonium.

## Egenskaper

Livermoriums kjente isotoper er svært kortlivede, med 293**Lv** (halveringstid 70 millisekund) som den mest stabile. Siden bare noen få livermorium-atomer har blitt laget er de kjemiske og fysiske egenskapene ukjente.

### Isotoper
De 5 isotopene som per 2024 er kjent, er alle ustabile (og dermed radioaktive). De har alle svært korte halveringstider.
Oppgitte verdier for atommasse og halveringstid er estimater.

289**Lv** – 16 ms og atommasse 289,1980 u
290**Lv** – &nbsp;&nbsp;9 ms og atommasse 290,1986 u
291**Lv** – 26 ms og atommasse 291,2010 u
292**Lv** – 16 ms og atommasse 292,2019 u 
293**Lv** – 70 ms og atommasse 293,2045 u 

CAS-nummer: 54100-71-9

## Forekomst
Livermorium er kunstig fremstilt og finnes ikke naturlig.

## Anvendelse
Det finnes per 2024 ingen bruksområder for livermorium.

## Referanser
Honoratus Halling

**Honoratus Halling** (også feilaktig skrevet **Honoratius Halling**, født 1819 i Nord-Odal, død 1886) var en norsk sokneprest, forfatter og redaktør. Han ble student i 1839, avla teologisk embetseksamen i 1843 og hadde fra 1843 forskjellige prestestillinger. Han var sokneprest i Lom i Gudbrandsdalen fra 1864 og fram til 1875 før han inntok samme stilling i Østre Aker 1875&ndash;1885. I 1858 ble han Hortens første ordfører, men valgte å fratre etter et år. Prost Hallings vei i Oslo er oppkalt etter ham.

På 1850-tallet viet Halling seg til å spre opplysning blant arbeiderbefolkningen i Christiania, som var sterkt opprørt av Marcus Thrane. I denne hensikt stiftet han Samfundet på Enerhaugen (Norges første arbeidersamfunn) og Spareskillingsbanken, samt arbeidet for avholdssaken. I noen år redigerte han *[[Søndagsblad for Menigmand]]*, og fra 1848 til 1855 redigerte han *[[For fattig og rik|For Fattig og Riig]]* som etter hvert ble organ for Det norske lutherske indremisjonsselskap. Bladet gikk inn i 2001, og ble erstattet av *[[Agenda 3:16]]*.

Halling giftet seg i 1844 i Mandal med Fredrikke Petrine Christiansdotter Weyergang (1820–1860). Andre gangen giftet han seg med Marie Henrikke Bomhoff (1837–1907).

## Verker (utvalg)
* *Søndagsbog for Søfarende*, 1869
* *En liden Postille for Børn*, 1846
* *Brudekronen. En Fortælling for Folket*, 1855

## Referanser


## Litteratur
* Artikkel i *[[Nordisk familjebok]]. Uggleupplagan* 
* Bygdabok for Lom, bind 3, side 152.

## Eksterne lenker
* Tale av Halling 27. mai 1850
Mick Quinn

**Michael «Micky» Quinn** (født 2. mai 1962 i Liverpool) er en tidligere engelsk fotballspiller av irsk og italiensk avstamning. Han spilte midtspiss mesteparten av karrieren, og var kjent som en notorisk måljeger. Han var likevel minst like kjent for å være betydelig tyngre enn sine med- og motspillere. Da fotballkarrieren var over fikk han ny jobb som trener for løpshester. Han jobber også for radiostasjonen TalkSPORT, der han dekker hestesport og fotball.

Quinn begynte karrieren sin som lærling i Derby County, men gjorde seg ikke særlig bemerket. Han ble profesjonell da han i september 1979 skrev under for Wigan Athletic. Videre spilte han for Stockport County (1982&ndash;1984) og Oldham Athletic (1984&ndash;1986).

Quinn skrev under for Portsmouth i mars 1986, og endte sesongen som Pompeys toppscorer, til tross for at han satt to uker i fengsel for ulovlig kjøring med bil. Han hadde blitt tatt to ganger, etter å ha mistet førerkortet på grunn av fyllekjøring.

I juli 1989 ble Quinn solgt til Newcastle United for £650&nbsp;000. Han scoret fire mål i debutkampen mot Leeds United, og avsluttet sesongen som toppscorer i andredivisjonen (nåværende Championship) med 34 ligamål.

Mick Quinn ble senere en stor suksess på Highfield Road for Coventry City, der han scoret 17 mål i sin første sesong. Han fortsatte å score jevnt og trutt neste sesong, men mistet plassen i laget da Coventry City kjøpte Dion Dublin. Quinn ble utlånt til Plymouth Argyle og Watford, uten nevneverdig suksess, og ble sluppet på free transfer etter 94-95-sesongen.

Etter at han forlot Coventry City, spilte Quinn en kort periode for den greske klubben PAOK Salonika. I 1996 søkte han på jobben som manager for Burnley, men da den gikk til Adrian Heath bestemte han seg for å gi seg med fotball, og konsentrere seg om løpshester i stedet. I 2001 ble han utestengt fra hestesport i 30 måneder, etter at RSPCA konkluderte med at tre hester han hadde ansvar for var utsatt for vanskjøtsel. Utestengelsen ble senere redusert til ett år.

Han ga i 2003 ut selvbiografien *[[Who Ate All the Pies?]]*.

## Referanser


## Eksterne lenker
*
Häktet Österåker

**Häktet Österåker** er et arresthus i Österåker i Sverige med 80 arrestceller og 10 isolatceller. Häktet Österåker har i tillegg en avdeling beliggende ved politistasjonen i Täby med 8 plasser. Anstalten eies og drives av Kriminalvården, som er underlagt Justitiedepartementet.

## Eksterne lenker
* Häktet Österåker
Ole Munch Ræder

**Ole Munch Ræder** (født 3. mai 1815 i Kongsvinger, død 10. mars 1895 i Kristiania) var en norsk jurist.

Han vokste opp i Trondheim og tok  examen artium 1832 ved Trondheim katedralskole.  Fra Det Kongelige Frederiks Universitet i Kristiania mottok han cand. jur. i 1839 og ble kopist i revisjonsdepartementet 1839 så i Justisdepartementet 1840, der han ble fullmektig i 1848. Ræder utga i 1841 *Den norske statsforfatnings historie og dens væsen*, som var mye ansett i sin tid. I årene 1842&ndash;44 var han på reise i Danmark, Tyskland, Sveits og Italia, og 1846&ndash;49 oppholdt han seg i USA med statsunderstøttelse for å studere juryvesenet. Frukten av denne reisen ble hans arbeid *Juryinstitutionen i Storbritannien, Canada og de forenede stater i Nordamerika* (3 bd., 1850&ndash;51). I 1840-årene var han også mye virksom som politisk forfatter i pressen, spesielt i *[[Den Constitutionelle]]*. I 1850 ble han utnevnt til ekspedisjonssekretær i Marinedepartementet, samt ble konsul på Malta 1861 og generalkonsul i Hamburg 1874. Han tok avskjed og vendte tilbake til Norge i 1891.  Av St. Olavs Orden ble han ridder i 1869 og kommandør av 1. klasse i 1892, mens Vasaordenen også var hans.

Ole Munch Ræder var sønn av oberst Johan Christopher Ræder (1782&ndash;1853) og bror av offiserene Johan Georg Ræder (1814&ndash;1898), Nicolai Ditlev Ammon Ræder (1817–84) og Hans Jacob Theodor Wilhelm Ræder (1831&ndash;1920). Ole ble i 1862 gift med Julie Motzfeldt (1837–76) som var datter av Ulrik Anton Motzfeldt  (1807–65) og hans første kone Fredrikke Julie Nielsen (1809–37).

## Verker
* *Den norske statsforfatnings historie og dens væsen* (1841)
* *Juryinstitutionen i Storbritannien, Canada og de forenede stater i Nordamerika* (3 bd., 1850&ndash;51)
* *Unionen og egen utenrigsminister* (1893)

## Referanser
Akkurat nå

***Akkurat nå*** er en norsk humor-serie som gikk på NRK1 i 1997. Alle rollene ble spilt av Øystein Bache og Rune Gokstad. Serien var en parodi på diverse magasinprogrammer.

## Eksterne lenker
*
Ben Wallace

**Ben Wallace** (født 1974) er en amerikansk profesjonell basketballspiller. Han er hovedsakelig kjent for sin storhetstid for Detroit Pistons i NBA, hvor han hjalp laget vinne ligaen i 2004. Han er 206 cm høy og veier 109 kg, og huskes for hans arbeidsmoral og defensive evner, som vinner av Defensive Player of the Year fire ganger. Wallace har også spilt for lagene Washington Wizards, Orlando Magic, Phoenix Suns, Chicago Bulls og Cleveland Cavaliers. Wallace avsluttet karrieren sin med Detroit Pistons i 2012. Han ble innført i Naismith Hall of Fame i 2016, samme året som Detroit pensjonerte draktnummeret hans #3. 

## Tidligere lag

## Referanser


## Eksterne lenker
*
João da Rocha

**João da Rocha** (født rundt 1565 nær Braga i Portugal, død 1623 i Hangzhou i Kina) var en Kinamisjonær tilhørende jesuittordenen. Han kom til Macao i Kina i 1598.  Der fikk han sin avsluttende forberedelse på sitt virke i Kina ved jesuittenes universitetskollegium São Paulo. Han arbeidet så ved ordenens sørlige misjonsstasjoner i Shuzhou og Nanchang. Han virket i Nanjing fra 1600, der han i 1603 døpte den mest fremstående kinesiske konvertitt, stormandarinen Xu Guangqi, som var fra Shanghai. Pater da Rocha virket etterhvert i flere provinser, blant annet i Fujian. Han ble utnevnt til jesuittenes viseprovinsial for Kina, men døde før meldingen om utnevnelsen nådde frem til ham i Kina.

Hans mest kjente verk var katekismen *Tianzhu Shengjiao Qimeng* (Innføring i den kristne lære), men skrev også *Song Nianzhu Guicheng*, en forklaring om Rosenkransen som særlig forklarte kristologien ut fra bønnene. 

## Se også
* Liste over kinamisjonærer tilhørende jesuittordenen

## Referanser


## Litteratur
*L. Carrington Goodrich & Chao-Ying Fang (red.): *Dictionary of Ming Biography*, 2 bd., New York/London: Columbia University Press 1976 
*Gianni Criveller: *Preaching Christ in Late Ming China: The Jesuits' Presentation of Christ from Matteo Ricci to Giulio Aleni*, Taipei:Taipei Ricci Institute 1997 ISBN 2-910969-02-9
Olaus Fjørtoft

**Olaus Fjørtoft** (født 19. januar 1847 i Haram, død 21. mai 1878 i Kristiania) var en norsk bondesønn, forfatter, journalist og politiker.

Fjørtoft vakte tidlig oppsikt ved sine matematiske evner og opposisjonslyst. Mens han var skolegutt hadde han utgitt en regnebok, og kort før han ble student skrev han i *Den norske Folkeskole* en utførlig kritikk på landsmål av de vanlige lærebøkene i regning. I 1877 utga han selv en *Lærebog i praktisk Regning*, hvor han forsøkte å gjøre matematikken til en folkelig vitenskap.

Olaus Fjørtoft var latinelev ved Molde Lærd- og Realskole 1861–66, i klasse med Kristofer Kristofersen, og dukket senere opp som figuren Olav Toft i hans roman *Paa Forpost* (1892). I 1869 ble Fjørtoft student og levde deretter i Kristiania som manuduktør i matematikk og astronomi, men tok også levende del i tidens politiske brytninger, dels i Det Norske Studentersamfund, dels i Kristiania Arbeidersamfund, og opptrådte som taler og agitator ved de første sosialdemokratiske folkemøtene i Norge. 

Fjørtoft stod i venstre-tradisjonen fra oppveksten på Sunnmøre, men han tilhørte venstre-bevegelsens ytterste venstre fløy. Han kjempet for målsak, folkehøyskoler, unionsoppløsning, republikk og stemmerett – slik det store flertallet i Venstre også gjorde. Han ble landskjent gjennom sin politiske opptreden, først i Studentersamfundet, hvor han 1870&ndash;71 var medredaktør av opposisjonens organ *[[Tiraljøren]]*, og senere som utgiver av noen politiske småskrifter (*Nokre Or te Bondevenne og Maalmenn* (1871), *Folkelesna* (1871)), og som redaktør av *[[Fram (ukeblad)|Fram]]* (1871&ndash;73). Her trykket han hele det politiske programmet til Den sosialistiske internasjonale, og brakte nyheter om sosialismens fremvekst i Europa.

Fjørtoft ble isolert i Kristiania Arbeiderforening da han gradvis brøt med den «borgerlige» Venstre-linjen der, og ble i 1873 med i den tidlige sosialistiske bevegelsen rundt de landflyktige agitatorene Marius Jantzen fra Danmark og J.O. Ljungdahl fra Sverige. En kort tid drev de tre den sosialistiske Den norske Arbeiderforening og utgav avisen *Demokraten*. I 1878 døde Fjørtoft, mens Jantzen dro til Amerika – de sosialistiske tendensene i fagbevegelsen oppstod først på 1880-tallet rundt Christian Holtermann Knudsen og Den socialdemokratiske forening, senere Arbeiderpartiet.

Han var styremedlem i Det norske samlaget i 1871–72.

## I andre media
I den norske skjønnlitteraturen er Fjørtoft skildret i Gunnar Heibergs skuespill *Tante Ulrikke* og i Arne Garborgs *[[Bondestudentar]]*. Som hyllest kalte Garborg sønnen sin Arne Olaus Fjørtoft Garborg

## Referanser


## Litteratur
* Olaus Fjørtoft: FRAM - Skrifter i utval *(J. W. Eide Forlag, Bergen, 1972)*
* Olav Fjørtoft: Olaus Fjørtoft - Eit utsyn av livssoga og livsverket hans *(Olaf Norlis Forlag, Kristiania, 1921)*
Michael Birkeland

**Michael Birkeland **(født 16. desember 1830 i Egersund, død	24. mai 1896) var en norsk jurist og historiker, og riksarkivar 1863&ndash;74 og fra 1875 til sin død.

Birkeland var elev ved Kongsgaard skole i Stavanger. Han ble student 1848 og cand. jur. 1855. Etter 11 år som departementsmann og arkivmann ble han i 1863 byråsjef i kirkedepartementet og riksarkivar. Etter å ha vært ekspedisjonssekretær et års tid, gikk han i 1875 tilbake til Riksarkivet, som samtidig ble utskilt som en selvstendig institusjon.

Som riksarkivar var Birkeland opptatt av forholdene for arkivene som ble oppbevart i forvaltningen samt å utvikle Riksarkivet. Hans synspunkter er oppsummert i rapporten *Om arkivvæsenets ordning* som han sendte til Kirkedepartementet i 1878. Rapporten ble senere trykt, i 1879 og 1934. Birkeland ønsket at særlig departementene skulle avlevere store mengder med arkivsaker til Riksarkivet. For at disse skulle bli forsvarlig ordnet, var det etter Birkelands mening nødvendig å opprette flere stillinger samt å bedre de ansattes lønnsforhold og kompetanse. Han ønsket også at det skulle opprettes egne stiftsarkiver for henholdsvis Bergen stift og for de tre sørnorske stiftene.

I skandinavismens dager var Birkeland som medarbeider i *[[Morgenbladet]]* en ivrig tilhenger av unionen og motstander av norsk-nasjonale tiltak. Fra 1869 satt han i Christiania kommunestyre, og 1880&ndash;85 på Stortinget, hvor han var en av lederne for det konservative mindretallet.

I 1860-årene deltok han sammen med menn som Henrik Ibsen og A. O. Vinje i Paul Botten-Hansens krets «Det lærde Holland».

Han var den første som skrev Stavangers historie.

Michael Birkeland var gift med Marie Bachke (1831–1919), datter av bergskriver og ordfører Halvor Bachke. Blant Michael og Maries barn var grossist Gunnar Birkeland, grunnlegger av handelsbedriften med samme navn i Trondheim, og lege Halvard Birkeland.

## Litteratur
* Birkeland, Michael (1934): «Om arkivvæsenets ordning samt indberetning og forslag 1878 vedkommende de til udgivelse af historiske kildeskrifter bevilgede midler». Oslo.

## Referanser


## Eksterne lenker
* 
* 
*
Fylkesvei 7012

**Fylkesvei 7012 (Fv7012)** går mellom Tunnsjørøyrvika i Røyrvik og Skogen i Lierne og mellom Lindal og Sandvika i Lierne. 

Veien består av to deler som bindes sammen av svenske länsväg&nbsp;821. For alle praktiske formål er denne del av samme vei, selv om den befinner seg på den svenske siden av grensen og vedlikeholdes av svenske veimyndigheter.

Før Trøndelag fylke ble opprettet 1. januar 2018 hadde veien betegnelsen fylkesvei 342 (Nord-Trøndelag).

Den sørlig delen av denne veien er en av kun to riksveier/fylkesveier i Norge hvor man krysser riksgrensen til et naboland *nordover*. Den andre er fylkesvei&nbsp;2170 i Trysil.

Veien er en av de få i Norge som går over grensen til utlandet og kommer tilbake til Norge med samme veinummer. To andre er riksvei&nbsp;92 og fylkesvei&nbsp;2018.

## Kommuner og knutepunkter

----Forbindelse via Sverige

----

## Eksterne lenker
* Vegvesenets vegkart 
*
Vena spuria

**Vena spuria** er en «falsk åre» i vingene hos familiegruppen blomsterfluer. 

Karakteristisk for blomsterfluene er at de har en «falsk åre» (*vena spuria*) omtrent midt i vingen, denne åren henger ikke sammen med resten av vingeårenettet. Vingene hos blomsterfluer er som oftest glassklare, men kan ha en eller flere mørke flekker.
Boken om veier og kongedømmer (ibn Khordadbeh)

***Boken om veier og kongedømmer*** (arabisk: كتاب المسالك والممالك, *Kitāb al-masālik w’al- mamālik*) er en geografitekst fra det 9. århundret skrevet av ibn Khordadbeh. 

Boken avbilder og beskriver de store handelsrutene innen den muslimske verdenen, og diskuterer fjerne handelsregioner som Japan, Korea og Kina. Den ble skrevet ca. 870, mens forfatteren var post- og politidirektør i Abbasid-provinsen i Jibal.

Den beskriver handelsrutene og folkeslagene i den muslimske verden, og er en av de få kildene som diskuterer de jødiske handelsfolkene som kaltes radhanitter.
## Se også
* En annen bok med samme tittel: *[[Boken om veier og kongedømmer (al-Bakri)|Boken om veier og kongedømmer]]*, skrevet av Abu Abdullah al-Bakri i 1068
Askeladden (andre betydninger)

**Askeladden** har flere betydninger:

## Eventyr
* Askeladden, en kjent norsk eventyrskikkelse
* *[[Askeladden som kappåt med trollet]]*, et norsk folkeeventyr fra 1841
* *[[Askeladden og de gode hjelperne]]*, et norsk folkeeventyr fra 1850
* ''Askeladden og de gode hjelperne'' (film), en norsk dukkefilm fra 1961
* ''Gutten som kappåt med trollet'' (dukkefilm), en norsk dukkefilm fra 1967
* *[[Askeladden og de nye hjelperne]]*, en norsk barnebok fra 2008
* *[[Askeladden – Påls versjon]]*, en norsk opera fra 2011
* *[[Askeladden – i Dovregubbens hall]]*, en norsk film fra 2017
* *[[Askeladden – i Soria Moria slott]]*, en norsk film fra 2019

## Andre betydninger
* Askeladden (båtmerke), et norsk båtmerke
* Askeladden (kulturminnedatabase), en norsk database for kulturminner
* *[[En askeladd i norsk næringsliv]]*, en portrettserie sendt på NRK Fjernsyn 1963–1970
* Askeladdprisen, en norsk litteraturpris etablert i 1981
* ''Askeladden'' (TV-serie), et norsk gameshow som gikk på TV2 i 1992–1993
* Askeladden Reiser, et transport- og reisefirma i Hønefoss
* Askeladden (Hole), en vei i Hole i Buskerud
*  En *askeladd* kan også være en som gjør en uventet og eventyrlig karriere

## Referanser
Fram (ukeblad)

«**Fram**, eit Vikebla for Maalmenn og Bondevenne» var et ukeblad som ble grunnlagt av Olaus Fjørtoft i Kristiania som fortsettelse av det lille landsmålsbladet «Andvake», som igjen var en fortsettelse av ukebladet «Svein Urædd». Bladet begynte å utkomme 1. juli 1871, og redaktøren var anonym til 14. oktober. I denne perioden skrev Fjørtoft omtrent alt selv. Fra dette tidspunktet ble forlaget overtatt av en politisk og litterær klubb med navnet «F.», hvor Fjørtoft, som nå sto frem som redaktør, var den ledende kraft.

Fra nyttår 1872 utkom «Fram» som månedsskrift, redigert av Fjørtoft, O. Eng, L. Holst og H. J. Horst. Fra september til desember 1873, da bladet gikk inn, kom det igjen som ukeblad, redigert av Fjørtoft og Eng.

## Kilder

## Eksterne lenker
*